# Talavera de la Reina

Talavera de la Reina és una ciutat i municipi de l'interior d'Espanya, que pertany a la província de Toledo, a Castella-la Manxa. Està situada 83 km a l'oest de la capital provincial, a la riba del riu Tajo.
Amb 83.793 habitants l'any 2006, es tracta de la segona ciutat més poblada de Castella - la Manxa, per davant de la mateixa ciutat de Toledo.

## Geografia

Limita amb Mejorada, Segurilla i Pepino, al nord-est amb Cazalegas, a l'est amb Lucillos i Montearagón, al sud-est amb La Pueblanueva, al sud amb Las Herencias, al sud-oest amb Calera y Chozas, al nord-oest amb Velada.

## Economia

És reconeguda tradicionalment per la ceràmica que s'hi produeix des de fa segles. A més de la ceràmica, l'economia de la ciutat i de la seva comarca es fonamenta en el sector tèxtil, el sector agrícola que aprofita les productives terres que envolten el riu Tajo, la construcció, i el sector comercial i terciari més important de tota la comunitat autònoma.

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | Pablo Tello Díaz | PSOE | 19/04/1979 |
| 1983 - 1987 | Pablo Tello Díaz | PSOE | 28/05/1983 |
| 1987 - 1991 | Juan Antonio González Madrid Javier Corrochano | CDS PSOE | 30/06/1987 |
| 1991 - 1995 | Javier Corrochano/Isidro Flores | PSOE | 15/06/1991 |
| 1995 - 1999 | Florentino Carriches Peramato | PP | 17/06/1995 |
| 1999 - 2003 | José Francisco Rivas Cid | PSOE | 03/07/1999 |
| 2003 - 2007 | Jose Francisco Rivas Cid | PSOE | 14/06/2003 |
| 2007 - 2011 | José Francisco Rivas Cid | PSOE | 16/06/2007 |
| 2011 - 2015 | Gonzalo Lago Viguera (2011-2014) Jaime Alberto Ramos Torres (2014) | PP | 11/06/2011 |
| 2015 - 2019 | Jaime Alberto Ramos Torres | PP | 13/06/2015 |
| 2019 - 2023 | Agustina García Elez | PSOE | 15/06/2019 |
| Des del 2023 | n/d | n/d | 17/06/2023 |

## Història

Fou la romana Caesorobriga. Durant el regne visigot fou part de la província de Toledo. Sotmesa pels àrabs el 713, es va dir Talabira i va dependre de Toledo (Tulaitola); estava ben fortificada i el 936 s'hi va construir una ciutadella per orde del califa Abd al-Rahman III, sent atacada en 949 per Ramir II de Lleó. Al-Idrisi l'esmenta al segle xii com una bonica vila amb una activitat econòmica considerable, rodejada de camps fèrtils i de molins a la vora del riu Tajo. Al segle xii era a la frontera entre musulmans i cristians.

## Cultura

A la ciutat hi ha un campus de la Universitat de Castella - la Manxa. És el poble natal de nombrosos poetes i historiadors:
* Juan de Mariana
* Angel Ballesteros
* Joaquín Benito de Lucas
* Rafael Morales

## Esport

* Talavera Club de Fútbol
* Club de Fútbol Talavera de la Reina

## Referències

* ↑ de Moret, José; de Aleson, Francisco. Annales del Reyno de Navarra (en castellà). Imprenta de Pascual Ibañez, 1766, p. vol.1, p.444-445.

## Enllaços externs

* Web oficial de l'Ajuntament de Talavera de la Reina
* Talavera Històrica Arxivat 2009-12-19 a Wayback Machine.
* Web oficial Turisme Talavera de la Reina Arxivat 2006-12-08 a Wayback Machine.
* Talavera i Extremadura
* Web d'Història de Talavera Arxivat 2008-05-20 a Wayback Machine.